جبته صياح وفراك وألم وهموم
يادنيه شحلاتچ من تعذبيني
محروم الفرح والضحكه لي هيهات
أطعنين ودموع الحزن هي التداويني
أكابر وأمشي وأحجي وأسمع أليحجون
بلكي بلحظه ترضى وترجع اسنيني
يادنيه شسولف وانا همي طنون
شماسويت الچ رخص التراب انتي التبيعيني
حتى من اعطش وتوسل لشربت ماي
من كاس البلاوي انتي التشربيني
انام بليل اتحلم اصير انسان
تجين بكل صلافه وهم تحرميني
واذا ضحكت شفاهي وجاملت فد ناس
تطحنين الجمر وبيدچ توكليني
كليلي شسوي بيادرب أرضيچ
وياقانون بيه الي تسعديني
ردت ألبس وجه مونفس وجهي وياك
بلچن يكعد الحظ وتتركيني
أغدرتي يدنيه وياي والله هواي
دخذي الروح خل أرتاح فكيني
تحياتي
منقوول للامانه